**Fforwm Rhanddeiliaid Rhanbarthol Gogledd a Chanolbarth Cymru/Cymru a’r Gororau**

**06/06/2023**



**Adroddiad o’r cyfarfod**

**Meeting report**

Fforwm Rhanddeiliaid Rhanbarthol Gogledd a Chanolbarth Cymru / Cymru a’r Gororau

Cyfarfu’r fforwm ar 6 Mehefin 2023, 11:00 – 11:30

**Yn bresennol**

**Aelodau’r Fforwm**

|  |  |
| --- | --- |
| Christian Schmidt | Cyngor Sir Fynwy |
| Andrew John | Network Rail |
| Richard Gibson | CrossCountry |
| Michelle Roles | Transport Focus Wales |
| Rich Middleton | Great Western Railways |
| Richard Gibson | Cyngor Dinas Casnewydd |
| Toby Rackliff | West Midlands Rail Executive |
| Gerard Rhodes | Cyngor Caer a Gorllewin Swydd Gaer |
| Sean Croshaw | Transport for Greater Manchester |
| Michael P. Thomas | Cyngor Môn – Rheolwr Twristiaeth |
| Ian Nellist | Ffederasiwn y Busnesau Bach |
| Isobel Smith | Cyngor Sir y Fflint |
| Peter A Bethell | Cyngor Dinas Birmingham – Cynlluniwr Trafnidiaeth |
| Gwen Thomas |  |
| Nick Smith | Avanti West Coast |
| Rhian Wyn Williams (AMG) | Cyngor Gwynedd – Swyddog Trafnidiaeth |
| Jasmin Ryan |  |
| Michelle Clarke | Cymdeithas Trafnidiaeth Gymunedol – Arweinydd Strategaeth Drafnidiaeth Cymru |
| Andrew Williams | Yr Adran Drafnidiaeth |
| Ann Elias | Tîm Ymgysylltu Rhanbarthol Canolbarth Cymru – Trafnidiaeth Strategol - “Partneriaeth Tyfu Canolbarth Cymru” |
| Peter Mcdermott | Cyngor Sir Ddinbych – Rheolwr Twristiaeth |
| Simon Nicholls (Cydlynydd Bysiau) | Cyngor Dinas Casnewydd |
| Claire Williams | Community Rail Partnership |
| Kevin Towle |  |
| Iwan Williams (Staff) | Prifysgol Bangor |
| Bethan Swindenbank | Network Rail |

**Trafnidiaeth Cymru**

|  |  |
| --- | --- |
| (Cadeirydd) Nichole Sarra | Rheolwr Rhanddeiliaid |
| Gail Jones | Rheolwr Rhanddeiliaid |
| Laura Kendrick | Partner Busnes Cyfathrebu |
| Luke Curtis | Rheolwr Prosiect |

**Agenda**

1. **Croeso a Chyflwyniadau – Nichole Sarra (Rheolwr Rhanddeiliaid Trafnidiaeth Cymru a Chadeirydd y Fforwm Rhanbarthol)**

Estynnwyd croeso a gwnaethpwyd y cyflwyniadau gan Nichole Sarra, Rheolwr Rhanddeiliaid, ynghyd â Rheolwr Rhanddeiliaid Gogledd a Chanolbarth Cymru, Gail Jones, a ddywedodd fod y sesiwn hwn ar gyfer aelodau fforwm ardaloedd Gogledd a Chanolbarth Cymru a Chymru a’r Gororau.

1. **Rhaglen Gwella Gorsafoedd Trafnidiaeth Cymru – Luke Curtis, Rheolwr Prosiectau Rheilffyrdd Trafnidiaeth Cymru**

Rhoddodd Luke drosolwg o’r gwaith gwella gorsafoedd a oedd wedi’i gynllunio ar gyfer gorsafoedd Caer, y Fflint a Dwyrain Runcorn. Roedd y gwaith i fod i ddechrau ym mis Mehefin 2023, â gorsafoedd y Fflint a Dwyrain Runcorn yn cael eu cwblhau cyn diwedd y flwyddyn a gorsaf Caer yn cael ei chwblhau erbyn dechrau 2024. Eglurodd Luke fod y rhaglen yn canolbwyntio ar wella cyfleusterau i gwsmeriaid yn y tair gorsaf. Gorsaf Caer yw’r pecyn gwaith mwyaf ac mae’r gwaith yn cynnwys gwelliannau i’r giatiau, y mannau aros i deithwyr a’r toiledau.

Dywedodd Luke fod y gwaith i gyd wedi’i gynllunio er mwyn amharu cyn lleied ag sy’n bosibl ar deithwyr, ac y bydd arwyddion yn dangos llwybr arall wedi’u gosod tra bydd y gwaith ar y giatiau’n cael ei gwblhau yng Nghaer. Dywedodd hefyd fod teithwyr yn cael eu hannog i neilltuo ychydig bach mwy o amser i wneud eu ffordd drwy’r orsaf tra bydd y gwaith yn mynd rhagddo.

Mae’r gwaith yng ngorsaf y Fflint hefyd yn cynnwys prosiect datblygiad masnachol cymdeithasol i addasu dwy ystafell yn yr orsaf yn ystafelloedd cymunedol.

Rhoddodd Nichole drosolwg byr o’r cynllun cyfathrebu â rhanddeiliaid, a oedd yn cynnwys cynnal pedwar sesiwn cwrdd â’r rheolwr yng ngorsaf Caer ac un sesiwn yng ngorsaf y Fflint cyn i’r gwaith ddechrau. Yna croesawodd Nichole Andrew John o Network Rail i roi trosolwg o ail gam Rhaglen Gydnerthedd Aber Afon Hafren a fydd yn cychwyn yn yr haf.

1. **Rhaglen Gydnerthedd Aber Afon Hafren – Andrew John, Network Rail**

Rhoddodd Andrew drosolwg o’r rhaglen gwerth £25 miliwn i sicrhau dyfodol y llinell reilffordd hollbwysig ar hyd Aber Afon Hafren rhwng Caerloyw a Chasnewydd. Yr haf hwn, bydd Network Rail yn dychwelyd i ddechrau ail ran y rhaglen, ar ddarn milltir o hyd heb fod ymhell o Purton, ychydig i’r de-orllewin o ran un.

Cyfeiriodd Andrew yn fyr at y gyfres o dirlithriadau a fu yn y gorffennol a’r modd yr oedd hynny wedi amharu ar wasanaethau gan arwain at y rhaglen gydnerthedd hon. Eglurodd y byddai ail ran y rhaglen yn digwydd dros gyfnod o dair wythnos, gan ddechrau yn niwedd mis Gorffennaf. Manylodd Andrew ynglŷn â’r gwaith lliniaru y byddai Network Rail yn ei wneud, gan gynnwys symud tua 1,000 o dunelli o ddeunydd wedi’i bentyrru o’r hafn, ynghyd ag unrhyw rwyll a oedd yno yn barod. Yn dilyn hynny byddai angen gosod system ‘weithredol’ o 19,500 metr sgwâr o rwyll, yn cael ei dal yn ei lle gan 5,000 o folltau, a fydd yn dal wyneb y clogwyn yn ei le.

Eglurodd Nichole y byddai trenau’n rhedeg yn ystod y tair wythnos yn ystod y penwythnosau ond y cyngor mwyaf i deithwyr oedd i wirio cyn teithio drwy gydol y cyfnod o dair wythnos gan y byddai bysiau yn cymryd lle gwasanaethau trenau ar gyfer y rhan fwyaf o wasanaethau yn ystod y cyfnod hwn. Cadarnhaodd Richard Gibson o CrossCountry mai’r brif neges i bob teithiwr oedd y dylent wirio cyn teithio.

## Camau Gweithredu

Ni chyfeiriwyd at unrhyw gamau gweithredu a oedd ar ôl yn ystod y Fforwm.

|  |  |
| --- | --- |
| **Cam Gweithredu** | **Beth fydd yn cael ei wneud?** |
| Amherthnasol |  |
|  |  |

## Y Fforwm Rhanddeiliaid Rhanbarthol Nesaf

Cynhelir cyfarfod nesaf Fforymau Rhanddeiliaid Rhanbarthol Gogledd a Chanolbarth Cymru a Chymru a’r Gororau ym mis Medi 2023. Cynhelir y cyfarfod wyneb yn wyneb a chaiff y manylion eu cadarnhau.